
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aderarea României la Convenţia privind vămuirea centralizată, referitoare la distribuirea costurilor de colectare naţionale care sunt reţinute atunci când resursele proprii tradiţionale sunt puse la dispoziţia bugetului U.E., semnată la Bruxelles la 10 martie 2009, cu care comisia noastră a fost sesizată în fond cu adresa Biroului Permanent nr.  PL.x 396 din 01 septembrie 2010.
	PREŞEDINTE,

Viorel ŞTEFAN 

RAPORT

asupra proiectului de Lege pentru aderarea României la Convenţia privind 
vămuirea centralizată, referitoare la distribuirea costurilor de colectare 
naţionale care sunt reţinute atunci când resursele proprii tradiţionale sunt 
puse la dispoziţia bugetului U.E., semnată la Bruxelles la 10 martie 2009
Cu adresa nr. PL.x 396 din 01 septembrie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aderarea României la Convenţia privind vămuirea centralizată, referitoare la distribuirea costurilor de colectare naţionale care sunt reţinute atunci când resursele proprii tradiţionale sunt puse la dispoziţia bugetului U.E., semnată la Bruxelles la 10 martie 2009.
La întocmirea raportului s-a avut în vedere avizul Consiliului Legislativ, avizul Comisiei pentru industrii şi servicii şi avizul Comisiei juridice, de disciplină şi imunităţi.
Potrivit noului concept, pentru situaţiile în care se utilizează  pe teritoriul Uniunii Europene vămuirea centralizată, fie în procedură normală de vămuire, fie în procedură simplificată, repartizarea costurilor de colectare care sunt reţinute, când resursele proprii tradiţionale sunt puse la dispoziţia bugetului Uniunii Europene, se face prin împărţire, în mod egal (50% cu 50%) între cele două state membre participante la operaţiune.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice domnul director Florin Preda.
La lucrările comisiei au participat 29 deputaţi, din totalul de 35 membri ai comisiei.

Raportul comisiei a fost adoptat cu unanimitate de voturi.
Proiectul de Lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Senatului.
In urma dezbaterii proiectului de Lege pentru aderarea României la Convenţia privind vămuirea centralizată, referitoare la distribuirea costurilor de colectare naţionale care sunt reţinute atunci când resursele proprii tradiţionale sunt puse la dispoziţia bugetului U.E., semnată la Bruxelles la 10 martie 2009, în şedinţa din data de 28 septembrie 2010, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern. 
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu

Consilier parlamentar

Gica Roşu

Consilier parlamentar

Mariana Bărdiţă

Expert parlamentar

Vasilica Popa       

